КОМИ РЕСПУБЛИКАСА

ТАРИФ СЛУЖБАЛÖН ТШÖКТÖД

**Луздор районын «Семьялы да челядьлы социальнöй отсöг сетан шöрин» Коми Республикаса государственнöй учреждениеöн Коми Республикаса олысьяслы сетан социальнöй услугаяс вылö тарифъяс вынсьöдöм йылысь**

«Коми Республикаын донъяс (тарифъяс) государственнöя ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм серти, «Коми Республикаса социальнöя могмöдан государственнöй учреждениеясöн гражданалы социальнöй услугаяс вылö тарифъяс вынсьöдöм йылысь» Коми Республикаса Правительстволöн 2003 во öшым тöлысь 29 лунся 292 №-а шуöм серти, «Коми Республикаса олысьяслы социальнöй службаясöн сетан гарантируйтöм социальнöй услугаяс республиканскöй лыддьöг да содтöд социальнöй услугаяс лыддьöг йылысь» Коми Республикаса Правительстволöн 2005 во лöддза-номъя тöлысь 24 лунся 150 №-а шуöм серти

**ТШÖКТА:**

1.Вынсьöдны Луздор районын «Семьялы да челядьлы социальнöй отсöг сетан шöрин» Коми Республикаса государственнöй учреждениеöн Коми Республикаса олысьяслы сетан гарантируйтöм социальнöй услугаяс вылö тарифъяс 1 содтöдын индöм серти.

2. Вынсьöдны Луздор районын «Семьялы да челядьлы социальнöй отсöг сетан шöрин» Коми Республикаса государственнöй учреждениеöн Коми Республикаса олысьяслы сетан содтöд социальнöй услугаяс вылö тарифъяс 2 содтöдын индöм серти.

3. Вöзйыны Луздор районын «Семьялы да челядьлы социальнöй отсöг сетан шöрин» Коми Республикаса государственнöй учреждениелы быд квартал сетны Коми Республикаса тариф службаö отчётнöй квартал бöрся тöлысьлöн 15 лунöдз шыöдчöм лыд йылысь да сiйö учреждениеöн сетöм услуга лыд йылысь юöр.

4. Тайö тшöктöдыс вынсялö индöм пöрадок серти.

**Юрнуöдысь А.И.Шеремет**

Сыктывкар

2010 вося сора тöлысь 20 лун

46/2 №

Вынсьöдöма

Коми Республикаса тариф службалöн

2010 во сора тöлысь 20 лунся 46/2 №-а тшöктöдöн

(1 содтöд)

Луздор районын «Семьялы да челядьлы социальнöй отсöг сетан шöрин» Коми Республикаса государственнöй учреждениеöн Коми Республикаса олысьяслы сетан гарантируйтöм социальнöй услугаяс вылö тарифъяс

|  |  |  |  |
| --- | --- | --- | --- |
| N | Услуга ним | Мерайтан единица | Öти услуга вылö тариф, шайт |
| Абу стационарнöй да джынвыйö стационарнöй условиеясын социальнöя могмöдан учреждениеясöн (лунся (войся) юкöнъясын) сетöм услугаяс |
| 1.  | Социально-бытöвöй услугаяс |  |  |
| 1.1.  | Учреждениеясын реабилитируйтан да бурдöдан, уджöн бурдöдан да велöдан, культурнöя да бытöвöя могмöдан мероприятиеяс котыртöм | 1 услуга (20 мин.)  | 20,70  |
| 1.2.  | Прöст кад коллялöм (пызанвывса ворсöмъяс, экскурсияяс да мук.) (10 мортысь группа) | группалы 1 мероприятие(60 мин.)  | 70,40  |
| 2.  | Социально-медицинскöй услугаяс |  |  |
| 2.1.  | Медико-социальнöй экспертиза нуöдны отсалöм | 1 услуга (15 мин.)  | 14,70  |
| 2.2.  | Социально-медицинскöй сяма реабилитируйтан мероприятиеяс нуöдöм, сы лыдын вермытöмъясöс реабилитируйтан асшöр уджтасъяс серти |  |  |
| 2.2.1.  | Массаж |  |  |
| 2.2.1.1.  | Юр зыралöм (плеш да кöсича дор да балябöж да юр пыдöс) | 1 услуга (15 мин.)  | 18,00  |
| 2.2.1.2.  | Чужöм зыралöм (плеш, син дор, вылыс да улыс черлы) | 1 услуга (15 мин.)  | 18,00  |
| 2.2.1.3.  | Сьылi зыралöм (мышсянь сьылi, морöсса сюрса лы IV тшупöдöдз мыш, II ордлыöдз морöс лы) | 1 услуга (20 мин.)  | 24,00  |
| 2.2.1.4.  | Кияс зыралöм | 1 услуга (20 мин.)  | 24,00  |
| 2.2.1.5.  | Кияс, пельпом выв да воджлы зыралöм | 1 услуга (25 мин.)  | 30,00  |
| 2.2.1.6.  | Пельпом зыралöм (пельпомлöн вылысса коймöд юкöн, пельпом йöзви да сiйö боксянь пельпом выв) | 1 услуга (15 мин.)  | 18,00  |
| 2.2.1.7.  | Гырддза зыралöм (гырддза горувлöн вылысса коймöд юкöн, гырддза йöзви да пельпомлöн улысса коймöд юкöн) | 1 услуга (15 мин.)  | 18,00  |
| 2.2.1.8.  | Килутш зыралöм (килöн проксимальнöй юкöн, килутш да гырддза горув) | 1 услуга (15 мин.)  | 18,00  |
| 2.2.1.9.  | Морöсса лы зыралöм (пельпом выв водзладорсянь ордлыöдз воддза морöсса лы юкöн да голядорса VII сюрöса лысянь косдорса I сюрöса лыöдз) | 1 услуга (30 мин.)  | 36,00  |
| 2.2.1.10. | Мыш зыралöм (голядорса VII сюрöса лысянь косдорса I сюрöса лыöдз да шöр аксиллярнöй визьлöн шуйгаладорсянь веськыдладорöдз; челядьлы – тшöтш косдорса кадж лы) | 1 услуга (20 мин.)  | 24,00  |
| 2.2.1.11. | Водзладорсянь кынöм пытшкöс яйчиг зыралöм | 1 услуга (15 мин.)  | 18,00  |
| 2.2.1.12. | Косдорса кадж лы зыралöм (косдорса I сюрöса лысянь улысса бек кусыньясöдз) | 1 услуга (15 мин.)  | 18,00  |
| 2.2.1.13. | Мыш да кос зыралöм (голядорса VII сюрöса лысянь кадж лыöдз да шöр аксиллярнöй визьлöн шуйгаладорсянь веськыдладорöдз) | 1 услуга (25 мин.)  | 30,00  |
| 2.2.1.14. | Сюрöса лылысь сьылi да морöс юкöн зыралöм (сьылi бöр да мыш юкöнъяс косдорса I сюрöса лыöдз шöр аксиллярнöй визьлöн шуйгаладорсянь веськыдладорöдз) | 1 услуга (25 мин.)  | 30,00  |
| 2.2.1.15. | Сюрöса лылöн голя да морöс юкöнса сегментарнöй массаж | 1 услуга (35 мин.)  | 42,00  |
| 2.2.1.16. | Сюрöса лы зыралöм (голя бöр, мыш да косдорса кадж лы юкöн шöр аксиллярнöй визьлöн шуйгаладорсянь веськыдладорöдз) | 1 услуга (30 мин.)  | 36,00  |
| 2.2.1.17. | Кокъяс зыралöм | 1 услуга (20 мин.)  | 24,00  |
| 2.2.1.18. | Кокъяс да кос зыралöм (кок лапа, кокчöр, лядьвей, бек да косдорса кадж лы) | 1 услуга (25 мин.)  | 30,00  |
| 2.2.1.19. | Пидзöс зыралöм (кокчöрлöн вылыс коймöд юкöн, пидзöс йöзви да лядьвейлöн улыс коймöд юкöн) | 1 услуга (15 мин.)  | 18,00  |
| 2.2.1.20. | Кокчöр да кок лапа зыралöм (кок лапалöн промаксимальнöй юкöн, кокчöр да кок лапа юкöн да кокчöрлöн улыс коймöд юкöн) | 1 услуга (15 мин.)  | 18,00  |
| 2.2.1.21. | Кок лапа, кокчöр зыралöм | 1 услуга (15 мин.)  | 18,00  |
| 2.2.1.22. | Öтувъя массаж (пузчужöм кагаяслы да ичöт арлыда школаöдз кагаяслы) | 1 услуга (50 мин.)  | 60,00  |
| 2.3.  | Медико-социальнöя адаптируйтчöмын да реабилитируйтчöмын отсöг сетöм | 1 услуга (15 мин.)  | 14,70  |
| 2.4.  | Медико-социальнöя туялöм котыртöм | 1 услуга (25 мин.)  | 24,50  |
| 2.5.  | Ёнмöдан упражнениеяс вöчны отсалöм (асшöр занятие) | 1 услуга (30 мин.)  | 24,20  |
| 2.6.  | Бурдöдан да дзоньвидзалун бурмöдан мероприятиеяс котыртöм | 1 услуга (30 мин.)  | 29,40  |
| 2.7.  | Быдман адаптация юалöмъяс кузя санитарнöй да тöдмöдан удж нуöдöм | 1 услуга (25 мин.)  | 24,50  |
| 2.8.  | Гортын реабилитируйтан мероприятиеяс нуöдöм вылö медико-психологическöй да социально-медицинскöй тöдöмлун подувъясö семьяö пырысьясöс велöдöм | 1 услуга (30 мин.)  | 29,40  |
| 2.9.  | Гортын быдтана вермытöм челядя семьяяслы найöс бурдöдöмын, асьсö могмöдны велö­дöмын, ёрта-ёрткöд сёрнитöмын, асьсö контролируйтöмын отсöг сетöм | 1 услуга (15 мин.)  | 25,20  |
| 3.  | Социально-психологическöй услугаяс  |  |  |
| 3.1.  | Социально-психологическöй да психологическöй консультируйтöм |  |  |
| 3.1.1.  | Кагаöс консультируйтöм (18 арöсöдз) | 1 услуга (60 мин.)  | 82,60  |
| 3.1.2.  | Верстьö мортöс консультируйтöм | 1 услуга (90 мин.)  | 124,00  |
| 3.2.  | Психологическöй висьöмъяс тöдмалöм да личносьт обследуйтöм |  |  |
| 3.2.1.  | Кагалысь личносьт тöдмалöм да обследуйтöм (18 арöсöдз) | 1 услуга (60 мин.)  | 82,60  |
| 3.2.2.  | Верстьö мортлысь личносьт тöдмалöм да обследуйтöм | 1 услуга (90 мин.)  | 124,00  |
| 3.3.  | Психологическöй коррекция (сы лыдын сенсорнöй комнатаын) | 1 услуга (60 мин.)  | 82,60  |
| 3.4.  | Психологическöй тренингъяс (10 мортöдз группа) | группалы 1 занятие (90 мин.)  | 124,00  |
| 3.5.  | Ёрта-ёртлы отсасян группаясын, клубъясын занятиеяс нуöдöм (10 мортö­дз группа) | группалы 1 занятие (60 мин.)  | 82,60  |
| 3.6.  | Гражданалы психологическöй отсöг сетöм, сы лыдын сёрнитöм, варовитöм, кывзöм, ышöдöм, лоны збодерöн тшöктöм, олöмын психологическöй вын сетöм | 1 услуга (60 мин.)  | 82,60  |
| 4.  | Социально-педагогическöй услугаяс |  |  |
| 4.1.  | Социально-педагогическöй консультируйтöм |  |  |
| 4.1.1.  | Кагаöс консультируйтöм (18 арöсöдз) | 1 услуга (40 мин.)  | 48,80  |
| 4.1.2.  | Верстьö мортöс консультируйтöм | 1 услуга (60 мин.)  | 73,10  |
| 4.2.  | Гражданалысь интересъяс аддзöм да сöвмöдöм вылö клубнöй да кружковöй удж котыртöм да нуöдöм |  |  |
| 4.2.1.  | Анимационнöй услугаяс: художественöй самодеятельносьт концертъяс, гажъяс да мукöд культурнöй мероприятие (10 мортöдз группа) | группалы 1 мероприятие (120 мин.)  | 173,40  |
| 4.2.2.  | Кружковöй удж (5 мортöдз группа) | группалы 1 занятие (60 мин.)  | 86,70  |
| 4.3.  | Дзескöдöм дзоньвидзалуна челядьлысь мам-батьсö, сы лыдын вермытöм челядьöс гортын найöс реабилитируйтан подувлы велöдöм | 1 услуга (60 мин.)  | 70,40  |
| 5.  | Социально-экономическöй услугаяс |  |  |
| 5.1.  | Колана социальнöй отсöг, пособие, компенсация, алиментъяс да мукöд сьöм законодательство серти босьтны отсалöм | 1 услуга (15 мин.)  | 19,60  |
| 6.  | Социально-правовöй услугаяс |  |  |
| 6.1.  | Гражданаöс социальнöя могмöдöм вылö да налысь интересъяс дорйöм вылö правокöд йитчöм юалöмъяс кузя консультация сетöм | 1 консультация(15 мин.)  | 22,90  |
| 6.2.  | Документъяс оформитны отсалöм | 1 услуга (15 мин.)  | 19,60  |

Пасйöд.

Группалы öти мероприятие либö группалы öти занятие мынтiгöн группалы öтчыдысь услуга вылö тариф юксьö группаын морт лыд вылö.

Вынсьöдöма

Коми Республикаса тариф службалöн

2010 во сора тöлысь 20 лунся 46/2 №-а тшöктöдöн

(2 содтöд)

Луздор районын «Семьялы да челядьлы социальнöй отсöг сетан шöрин» Коми Республикаса государственнöй учреждениеöн Коми Республикаса олысьяслы сетан содтöд социальнöй услугаяс вылö тарифъяс

|  |  |  |  |
| --- | --- | --- | --- |
| N | Услуга ним | Мерайтан единица | Öти услуга вылö тариф, шайт |
| 1.  | Социальнöй такси услугаяс |  |  |
| 1.1.  | Абъячой с. мудор пытшкын новлöдлöм |  |  |
| 1.1.1. | кöляскаöн ветлысь вермытöмъяслы да найöс колльöдысь йöзлы | 1 пассажиро -километр  | 5,80  |
| 1.1.2. | учреждениеöн могмöдысь став категория гражданалы | 1 пассажиро -километр  | 11,50  |
| 1.2.  | Абъячой с. мудор сайын новлöдлöм |  |  |
| 1.2.1. | кöляскаöн ветлысь вермытöмъяслы да найöс колльöдысь йöзлы | 1 пассажиро -километр  | 1,30  |
| 1.2.2. | учреждениеöн могмöдысь став категория гражданалы | 1 пассажиро -километр  | 2,60  |
| 2.  | Челядь бöрся видзöдöм кузя услугаяс, мый вылö оз ков торъя педагогическöй да медицинскöй тöдöмлун | 1 услуга (60 мин.)  | 70,40  |
| 3.  | Бытöвöй техника, реабилитируйтан техническöй средствояс сетöм кузя услугаяс |  |  |
| 3.1.  | Реабилитируйтан техническöй средствояс прокатö сетöм |  |  |
| 3.1.1. | киняулын пыкöмöн ходунки СН-36.03 | 1 сутки  | 7,30  |
| 3.1.2. | ходунки-ползунки СН-36.08 | 1 сутки  | 3,90  |
| 4.  | Мукöд услуга |  |  |
| 4.1.  | Машинописнöй да копируйтчан уджъяс |  |  |
| 4.1.1. | Копируйтчан уджъяс | 1 листлöн 1 листбок А-4  | 3,00  |

Пасйöд. Услуга донын абу артыштöма сырьё да материалъяс вылö рöскод, социальнöй такси услугаяс, машинописнöй да копируйтчан уджъяс кындзи.

Вуджöдiс Кузнецова Н.А., 8 393 пас